ટાટા ગ્રુપના ચેરમેન સાયરસ મિસ્ત્રી અને મુખ્‍યમંત્રી આનંદીબેન પટેલ વચ્‍ચે થયેલી મુલાકાત બાદ આજની વિધાનસભા કાર્યવાહી દરમિયાન ગૃહમાં ટાટા નેનોનો મુદ્દો ઉછળ્‍યો હતો. વિપક્ષના નેતા શંકરસિંહ વાધેલાએ આ મુદ્દે સરકારને પ્રશ્ન પૂછ્યો હતો કે હાલ સાણંદ ખાતેના પ્‍લાન્‍ટમાં ઉત્‍પાદન બંધ છે ત્‍યારે રાજ્‍ય સરકાર શા માટે ટાટાને લોન આપે છે? આ સંદર્ભમાં ટાટા મોટર્સ કંપની અને સરકાર વચ્‍ચેના એગ્રીમેન્‍ટની વિગતો વિધાનસભા મેજ પર મુકવા કોંગ્રેસે માંગણી કરી હતી. જવાબમાં મંત્રી સૌરભ પટેલે જણાવ્‍યું હતું કે, આ એગ્રીમેન્‍ટ સરકાર અને કંપની વચ્‍ચેના કોન્‍ફિડેન્‍શીયલ ડોક્‍યુમેન્‍ટ હોવાથી તે ગૃહમાં રજુ કરી શકાય કે કેમ ? તેની ટેકનિકલ બાબત ચકાસ્‍યા બાદ નિર્ણય લેવાશે.